Twee kinders in PE doodgeskiet | Maroela Media
Twee kinders in PE doodgeskiet
Die polisie in die Oos-Kaap doen 'n beroep op lede van die gemeenskap in Bethelsdorp in Port Elizabeth om hulle by te staan met hul ondersoek na persone wat Vrydagaand twee kinders doodgeskiet en vyf ander persone beseer het.
Kol. Priscilla Naidu, woordvoerder van die polisie, het gesê twee persone het omstreeks 21:20 die deur van 'n huis in Capuletstraat in Booysen's Park oopgeskop. "Hulle was gewapen en het 'n 26-jarige man genader. Hulle het 'n goue ketting van sy nek gegryp en twee selfone gesteel. Die aanvallers het daarna op persone in die huis begin skiet."
Deacon van Rooyen (16) en Ruaan Willemse (8) is doodgeskiet. Vyf ander persone, tussen 17 en 36 jaar oud, is ook geskiet. "Alle beseerdes is na 'n hospitaal geneem," het Naidu bygevoeg.
Die polisie ondersoek sake van moord, poging tot moord en gewapende roof.
Enigiemand met verdere inligting oor die voorval kan lt.kol. Mike Grobler kontak by 082 442 1825 of die Bethelsdorp-polisie by 041 404 3005. Alle inligting sal vertroulik hanteer word.
Ouers dalk gou vervolg as kinders nie skool toe gaan nie
Musikant HHP se begrafnis gaan voort in Mahikeng
Sonder woorde :(
Ag nee! Wat op aarde kon daai 2 kinders doen om dit te verdien! Mense is so wreed teenoor kinders, dis verskriklik! Ek bid vir die ouers en familie deur die moeilike tyd!
Ai dis baie hartseer. Maroela, kyk net na die sin "Alles beseerdes is na 'n hospitaal geneem". Iets klink nie lekker daar nie.